A-boan ma oa diskouezet e vannoù gant an heol e jardin ar re Rouz, e Kroaz ar Gall, ma tihunas an tiegezh. Er mintin-se ne savas ket Nikolaz evit mont dar Skol-Veur. Dar Sadorn nen doa kentel ebet. Ar re all, avat, a guitae an ti an eil war-lerch egile gwisket ganto pep a deir stammenn hag ur vantell, kent mont da lakaat o fri er-maez. Da labourat e rankent mont. Nikolaz a chomas er gêr, e-unan-penn. Dijuniñ a reas tro dek eur, war-lerch bezañ dibikouzet e zaoulagad.